Septizemia

Septizemia "odolaren infekzioa" da, itzulpen zuzenean. Infekzio orokorra da -sistemikoa-, mikrobio patogenoak zirkulazio sistemara lehen, eta hortik -odolaren bitartez- gorputzaren atal guztietara iristerakoan gertatzen dena.

Septizemiaren jatorrian bakterioek -gehienbat- sortutako oinarrizko infekzioa dago. Infektaturiko gune horretatik bakterioak odolera pasatzen badira, balizko septizemia gauzatzen da. Bakterioek eragindako septizemia motari bakteriemia deritzo.

Streptococcus, Staphylococcus, Neisseria eta zenbait bakterio Gram negatibok dira septizemiaren eragile nagusiak.

Septizemia gaitz larria da, heriotza-tasa handia zuena. Antibiotikoak erabili aurretik hilkorra zen beti. Gaur egun, zain barneko bidetik antibiotikoak jarriz gaixo gehienak sendatzen dira.

Septizemia ugari klinika eta ospitaletan dute sorburu, bertan baitaude gaixo immunogutxituak, infekzio hauek harrapatzeko sentikorragoak direnak.

Kanpo estekak 

Gaixotasun infekziosoak
Bakteriar gaixotasunak
Medikuntzako larrialdiak